གཞིས་ཞུགས་སྤུན་ཟླ་རྣམས་ནས་རང་རེའི་ཆོས་དང་རིག་གཞུང་སྐད་ཡིག་སོགས་སྦྱོང་སྤྱོད་གོང་སྤེལ་གཏོང་རྒྱུའི་འདུན་པ་ཅི་ཆེ་ཡོད་པ་ལྟར་གླུ་གཞས་སོགས་སྒྱུ་རྩལ་འདྲ་མིན་གྱི་ཐོག་ནས་འཇིགས་ལ་ཉེ་བའི་སོ་སོའི་སྐད་ཡིག་དང་རིག་གཞུང་སྲུང་སྐྱོབ་ཆེད་འབད་བརྩོན་གང་ཐུབ་གནང་དང་གནང་མུས་དེ་ལྟར་ཡང་།རྒྱ་གཞུང་གིས་རྩ་ཁྲིམས་དང་།མི་རིགས་ས་གནས་རང་སྐྱོང་བཅའ་ཁྲིམས་བཅས་ལ་རྩིས་མེད་རྡོག་རོལ་བཏང་སྟེ།བོད་ནང་བོད་མི་རིགས་ཀྱི་ངོ་བོ་རྩ་བརླག་གཏོང་རྒྱུའི་སྲིད་བྱུས་འོག་བོད་ཀྱི་སྐད་ཡིག་སློབ་སྦྱོང་དང་བཀོལ་སྤྱོད་ལ་དམ་དྲག་ཆེ་རུ་བཏང་བས་མ་ཚད།བོད་ནང་གི་སྐད་ཡིག་ལས་འགུལ་བ་བཀྲ་ཤིས་དབང་ཕྱུག་ལགས་ཀྱིས་མཚོན་པའི་ཉེས་མེད་ཀྱི་བོད་མི་མང་པོར་མིང་འདོགས་སམ་སྙད་འདོགས་འདྲ་མིན་གྱི་འོག་ནས་བཙོན་འཇུག་དང་བཀག་ཉར་གྱིས་མི་སྤྱོད་ལས་འདས་པའི་དྲག་གནོན་སྣ་ཚོགས་བྱས་ཏེ་དམྱལ་བ་མི་ཡུལ་དུ་འཕོས་པ་ལྟ་བུའི་སྡུག་བསྔལ་མྱངས་དང་མྱོང་བཞིན་པ་དང་།ཉེ་བའི་ཆར་བོད་ནང་དུ་བོད་ཕྲུག་ལོ་ན་བཅོ་བརྒྱད་མ་སོན་པ་རྣམས་དགོན་པའི་ནང་ཆོས་ཞུགས་མི་ཆོག་པའི་བཙན་བཀའ་བཏང་སྟེ་གྲྭ་ཕྲུག་མང་པོ་ཞིག་དགོན་པ་ནས་བཙན་ཁྲིད་བྱས་ཏེ་རྒྱ་ནག་གཞུང་གིས་བཙུགས་པའི་སློབ་གྲྭ་ཁག་ནང་འཇུག་དགོས་པའི་བཙན་བཀའ་བཏང་བ་སོགས་འགྲོ་བ་མི་ཡི་ཐོབ་ཐང་གི་རང་དབང་དང་།ཆོས་དད་རང་དབང་སོགས་ལ་དམ་དྲག་ཇེ་ཆེར་བྱེད་བཞིན་པ་ནས་ཤེས་རྟོགས་ཐུབ།